OBRAZLOŽENJE SKRAĆENOG ROKA TRAJANJA SAVJETOVANJA SA ZAINTERESIRANOM JAVNOŠĆU 
[bookmark: _GoBack]Sukladno članku 11. stavku 3. Zakona o pravu na pristup informacijama („Narodne novine“, br. 25/13, 85/15 i 69/22), Dječji vrtić Vukovar I provodi savjetovanje sa zainteresiranom javnošću za Nacrt Pravilnika o jednostavnoj nabavi u skraćenom trajanju od 15 dana, u razdoblju od 29. srpnja 2026. do 12. kolovoza 2026. 
Razlozi za skraćivanje roka:
 1. Usklađivanje sa zakonskim propisom: Hrvatski sabor donio je Zakon o izmjenama i dopunama Zakona o javnoj nabavi (Narodne novine broj 48/26). Nove odredbe koje izravno utječu na provođenje jednostavne nabave (povećanje financijskih pragova za robu, usluge i radove) stupaju na snagu 1. rujna 2026. godine, a zakonski rok za usklađivanje općih akata s izmjenama Zakona je 16. kolovoza 2026.  Kako bi Dječji vrtić Vukovar I pravovremeno i zakonito proveo postupak donošenja Pravilnika unutar zakonskog roka savjetovanje se provodi u skraćenom trajanju.
  2. Tehnička narav izmjena: Nacrt novog Pravilnika ne donosi suštinske ili reformske promjene u organizaciji rada Vrtića, već predstavlja isključivo usklađivanje tehničkih parametara (pragova) sa zakonom, zbog čega se ne očekuje potreba za dugotrajnom javnom raspravom.  S obzirom na navedeno, utvrđuje se skraćeni rok savjetovanja kako bi se osigurala zakonitost poslovanja i kontinuitet postupaka nabave u ustanovi.

